Πολιτική πρόσβασης σε μη δημόσια δεδομένα

Πρόθεση αυτής της πολιτικής είναι να διασφαλιστεί ότι οι εθελοντές που έχουν πρόσβαση σε μη δημόσια δεδομένα που καλύπτονται από την πολιτική προστασίας προσωπικών δεδομένων του Ιδρύματος Wikimedia είναι προσωπικά και νομικά υπεύθυνοι.

1. Μόνο πρόσωπα των οποίων η ταυτότητα είναι γνωστή στο Ίδρυμα Wikimedia θα έχουν πρόσβαση σε οποιαδήποτε μη δημόσια δεδομένα ή άλλες μη-δημόσιες πληροφορίες που παράγονται, συλλέγονται, ή κατά άλλο τρόπο διατηρούνται από το Ίδρυμα Wikimedia, όπου αυτά τα δεδομένα ή πληροφορίες περιορίζονται από δημόσια παραχώρηση από την πολιτική ιδιωτικότητας του Ιδρύματος Wikimedia.

2. Κάθε εθελοντής που επιλέγεται από οποιαδήποτε κοινοτική διαδικασία για να του παραχωρηθούν δικαιώματα πρόσβασης σε περιορισμένα δεδομένα δεν θα του παραχωρείται αυτή η πρόσβαση έως ότου αυτός ο εθελοντής έχει ταυτοποιήσει ικανοποιητικά τον εαυτό του στο Ίδρυμα, κάτι που μπορεί να περιλαμβάνει απόδειξη ότι ο χρήστης είναι τουλάχιστον 18 και απόλυτα πάνω από την ηλικία στην οποία είναι ικανός να ενεργεί χωρίς την συναίνεση των γονέων του στην νομική δικαιοδοσία όπου κατοικούν.

3. Κάθε εθελοντής που έχει τέτοια δικαιώματα κατά τον χρόνο υιοθέτησης αυτού του ψηφίσματος πρέπει να ταυτοποιήσει ικανοποιητικά τον εαυτό του στο Ίδρυμα εντός 60 ημερών από την υιοθέτηση αυτού του ψηφίσματος, ή να του ανακληθούν κάποια ή όλα αυτά τα δικαιώματα. Εθελοντές κατά τα άλλα αξιόλογοι στους οποίους ανακλήθηκε η πρόσβαση επειδή δεν μπόρεσαν να ταυτοποιηθούν μπορεί να τους παραχωρηθούν εκ νέου αφού παραθέσουν ταυτοποίηση, κατά την ευχέρεια του Ιδρύματος.

4. Θέσεις εθελοντών που καλύπτονται από αυτό το ψήφισμα περιλαμβάνουν, χωρίς περιορισμό, όλους τους επιτρόπους (stewards), όλους τους κατόχους δικαιωμάτων "checkuser" και "oversight", και όλους τους προγραμματιστές με πρόσβαση στα ηλεκτρονικά αρχεία που περιλαμβάνουν μη δημόσιες πληροφορίες (όπως οι διευθύνσεις IP των αναγνωστών ή συντακτών).

5. Η πολιτική πρόσβασης για τις στοίβες ταχυδρομείου OTRS ή άλλα συστήματα επικοινωνίας του Ιδρύματος Wikimedia καθορίζεται από το προσωπικό του γραφείου του Ιδρύματος σύμφωνα με το πνεύμα αυτής της πολιτικής.

6. Πρόσβαση σε διαγραμμένες εκδόσεις σε ένα δημόσια ανοικτά επεξεργαζόμενο εγχείρημα, όπως αυτή που έχουν οι διαχειριστές, δεν είναι ικανή για να απαιτείται ταυτοποίηση σύμφωνα με αυτή την πολιτική.

7. Πληροφορίες ταυτοποίησης που παραχωρούνται στο Ίδρυμα από έναν εθελοντή σύμφωνα με αυτή την πολιτική θα διαχειρίζονται ως εμπιστευτικές, μη δημόσιες πληροφορίες και δεν θα ανακοινώνονται εκτός σύμφωνα με την Πολιτική Ιδιωτικότητας του Wikimedia.

8. Εξαιρέσεις σε αυτή την πολιτική μπορούν να γίνονται μόνο με ψήφισμα από το Διοικητικό Συμβούλιο.

Τελευταία ανανέωση: 2 Ιουνίου 2007

Διευκρινισμένη πολιτική πρόσβασης για το OTRS, με δηλωμένη την πρόθεση του ψηφίσματος, έκανε την ηλικιακή απαίτηση προαιρετική.